El Club de Lectura Juvenil es reunirà aquesta vesprada per primera vegada de manera virtual
03 de abril de 2020

La Biblioteca Pública de l'Eliana adapta la seua tradicional activitat de Club de Lectura Juvenil a la situació actual de confinament provocat per la pandèmia del COVID-19. Un projecte que pretén ser un espai de trobada cultural, i ara virtual, on els joves puguen intercanviar les seues inquietuds a través de l'hàbit de la lectura d'interessants obres clàssiques i modernes, també en temps d'aïllament social.

Així, com cada divendres a les 17.15 hores el grup de joves lectors es reunirà telemàticament per a desenvolupar la seua pràctica setmanal, en aquest cas a través de l'eina Skype. La cita, que normalment té lloc a la Sala Juvenil de la Biblioteca, està coordinada per Anika Lillo i en ella comentaran els llibres triats en la seua última sessió presencial i gaudiran del plaer de la lectura compartida.

El regidor de Polítiques Juvenils i Biblioteca, Jorge Pérez Comeche, ha celebrat que aquesta acció s'adapte a la situació que estem patint traslladant-se al món on-line i ha animat a tots els joves elianers que encara no coneixen aquesta oferta cultural al fet que s'unisquen i experimenten l'experiència, recordant que a través d'un simple correu a biblioteca@leliana.es poden formar part de Club de Lectura Juvenil.